b'\n_START_ARTICLE_\nTrichocereeae\n_START_SECTION_\nTuntomerkit\n_START_PARAGRAPH_\nKasvit ovat puu- tai pensasmaisia. Varret ovat tavallisesti nivelett\xc3\xb6mi\xc3\xa4, pallomaisia tai pylv\xc3\xa4sm\xc3\xa4isi\xc3\xa4, tavallisesti uurteisia; uurteiden v\xc3\xa4liss\xc3\xa4 voi olla kyhmyisi\xc3\xa4 harjuja tai varsi on pelk\xc3\xa4st\xc3\xa4\xc3\xa4n kyhmyinen. Varren osa, johon kukat kehittyv\xc3\xa4t, voi olla erilaistunut kefalio, joka sijaitsee varren p\xc3\xa4\xc3\xa4ss\xc3\xa4 tai sivulla. Kukat sijaitsevat varren sivulla tai l\xc3\xa4hes k\xc3\xa4rjess\xc3\xa4 ja ovat pieni\xc3\xa4 tai melko kookkaita, y\xc3\xb6- tai p\xc3\xa4iv\xc3\xa4aikaisia, s\xc3\xa4teitt\xc3\xa4isi\xc3\xa4 tai vastakohtaisia. Kukkapohjuksessa on suomuja tai karvoja. Hedelm\xc3\xa4 on mehev\xc3\xa4, marjamainen, toisinaan pitkitt\xc3\xa4in avautuva. Siemenet ovat pieni\xc3\xa4 tai keskikokoisia, muodoltaan vaihtelevia, kannattimen arpi (hilum) ja itureik\xc3\xa4 (mikropyle) ovat yhteydess\xc3\xa4 toisiinsa tai kasvaneet t\xc3\xa4ysin yhteen. Siemeness\xc3\xa4 ei ole tavallisesti lis\xc3\xa4kkeit\xc3\xa4.\n_START_SECTION_\nLevinneisyys\n_START_PARAGRAPH_\nTribuksen lajit kasvavat Etel\xc3\xa4-Amerikassa p\xc3\xa4iv\xc3\xa4ntasaajan etel\xc3\xa4puolella sek\xc3\xa4 Gal\xc3\xa1pagossaarilla.'